**Velkommen til Blik- og Rørarbejderforbundets kongres**

Blik – og Rørarbejderforbundets ledelse og hovedbestyrelse, byder velkommen til kongresåbningen på Radisson Blu Scandinavia Aarhus.

Traditioner holder vi VVS ‘er og Skorstensfejer i hævd, herunder at udnytte enhver anledning til at feste og more os. Men også det at huske på dem, der ikke mere er i blandt os og som har kæmpet for, at vi i dag kan sidde her.

Traditioner er også vores snart 125 års kamp for bedre arbejdsbetingelser for alle vores medlemmer uanset om der er svende eller lærlinge, unge eller gamle.

**Vi vil gerne sende det signal, at vi som organisation gør os umage i:**

At sige tingene, som de er - uden omsvøb

At være klar i tekst og tale   
At vi tænker fremad, forudser vores muligheder og de risici der er

At vi ikke giver slip på de tilkæmpede goder, uden nyt er bedre

Senere i dag og de kommende dage, skal der diskuteres og findes løsninger på nutidens stadig mange udfordringer, den stadig alt for høje ungdomsledighed, problemerne ved social dumping, arbejdsulykker og nedslidninger, overenskomstaftaler, uddannelser osv.

Vi tror på, at vi vil få en kongres, hvor vi i Blik- og Rørarbejderforbundet viser nogle de skridt der skal tages mod de ”Nye udfordringer- Nye løsninger”

**"Min generations største opdagelse er, at mennesker kan ændre deres liv ved at ændre deres indstilling."**

Albert Schweizer

Velkommen til kongressen

Forbundsformand Max Meyer